ראש המטה הכללי (צ'כוסלובקיה)

ראש המטה הכללי (בצ'כית: Seznam náčelníků generálního štábu) היה הדרג הפיקודי העליון בצבא צ'כוסלובקיה. מקביל לתפקיד הרמטכ"ל בצה"ל. התפקיד התקיים בין 1918–1993, ועבר, כמו צ'כוסלובקיה עצמה, גלגולים רבים.

היסטוריה
ב-28 באוקטובר 1918, הכריזה צ'כוסלובקיה על עצמאותה מהאימפריה האוסטרו-הונגרית. עוד באותו היום, מונה יאן דיביש למפקד צבא צ'כוסלובקיה, שמנה בתחילתו 70 איש בלבד. ב-1919 הגיעו הצ'כוסלובקים להסדר עם צרפת על פיו צרפת חיזקה את צבא צ'כוסלובקיה, ובתמורה ראש המשלחת הצבאית הצרפתית ישמש במקביל כראש המטה הכללי. בהתאם לכך, שני הרמטכ"לים הראשונים של הצבא הצ'כוסלובקי היו גנרלים צרפתים רק ב-1926 חזר התפקיד לידיים צ'כוסלובקיות.

ב-23 בספטמבר 1938, לנוכח משבר הסודטים והאיום במלחמה עם גרמניה הנאצית, מונה הרמטכ"ל דאז לודוביק קרייצ'י למפקד העליון של הצבא הצ'כוסלובקי בדרגת גנרליסימו. ולדימיר קאידוש מונה לרמטכ"ל במקומו. לאחר שהמשבר נפתר בוועידת מינכן, חזר קרייצ'י לתפקיד הרמטכ"ל. לאחר כיבוש צ'כוסלובקיה בידי הגרמנים, עברה הממשלה הצ'כוסלובקית הגולה לצרפת ואז לבריטניה, והקימה מטה כללי חדש שפיקד על הכוחות הצ'כוסלובקיים שלחמו ברבות מזירות המלחמה.

בספטמבר 1944, ייסדה ממשלת צ'כוסלובקיה את תפקיד "המפקד העליון של הצבא הצ'כוסלובקי" שהיה בכיר מהרמטכ"ל. לאחר סיום המלחמה חזר המטכ"ל לצ'כוסלובקיה. בסוף שנת 1945 בוטל תפקיד המפקד העליון, והרמטכ"ל חזר לסמכותו הקודמת. ב-1948 השתלטו הקומוניסטים על צ'כוסלובקיה והפכו אותה לגרורה דיקטטורית של ברית המועצות. ב-1954, שונה שמו של הצבא הצ'כוסלובקי ל"צבא העממי הצ'כוסלובקי". ב-1990 בוטל השלטון הקומוניסטי בצ'כוסלובקיה, והתואר "העממי" הוסר משמו. בתחילת 1993, פורקה צ'כוסלובקיה לשתי מדינות צ'כיה וסלובקיה. בהתאם לכך, פוצל גם הצבא הצ'כוסלובקי לשני צבאות נפרדים, והמטכ"ל הצ'כוסלובקי לשני מטכ"לים נפרדים.

כל הרמטכ"לים הצ'כוסלובקים היו צ'כים, למעט אנטון סלימאק שהיה סלובקי.

רשימת ראשי המטה הכללי
מפקד הצבא הצ'כוסלובקי (1918–1919)
 דיוקן שם תחילת כהונה סיום כהונה 105x105 פיקסלים  יאן דיביש  28 באוקטובר 1918  17 בדצמבר 1919

ראשי המטה הכללי (1919–1939)
 דיוקן שם תחילת כהונה סיום כהונה 105x105 פיקסלים  מוריס פלה  17 בדצמבר 1919  31 בדצמבר 1920 105x105 פיקסלים  אז'ן מיטלהאוזר  31 בדצמבר 1920  31 בדצמבר 1925 105x105 פיקסלים  יאן סירובי  31 בדצמבר 1925  11 בנובמבר 1933 105x105 פיקסלים  לודוביק קרייצ'י  11 בנובמבר 1933  23 בספטמבר 1938 105x105 פיקסלים  ולדימיר קאידוש  23 בספטמבר 1938  4 באוקטובר 1938 105x105 פיקסלים  לודוביק קרייצ'י  4 באוקטובר 1938  1 במרץ 1939

ראשי המטה הכללי בגלות (1939–1945)
 דיוקן שם תחילת כהונה סיום כהונה 105x105 פיקסלים  בדז'יך נוימן  1 בפברואר 1940  12 ביוני 1940 105x105 פיקסלים  ירוסלב צ'יהאק  23 ביולי 1940  13 בינואר 1941 105x105 פיקסלים  ברונו סקלנובסקי  13 בינואר 1941  12 באפריל 1945

ראשי המטה הכללי לאחר המלחמה (1945–1954)
 דיוקן שם תחילת כהונה סיום כהונה 105x105 פיקסלים  בוהומיל בוצ'ק  12 באפריל 1945  1 באוגוסט 1948 105x105 פיקסלים   שימון דרגאץ'  1 באוגוסט 1948  26 באפריל 1950 105x105 פיקסלים  ירוסלב פרוחזקה  26 באפריל 1950  31 בינואר 1952  ואצלב קראטוכוויל  31 בינואר 1952  1 ביוני 1954

מפקדי הצבא הצ'כוסלובקי העממי (1954–1990)
 דיוקן שם תחילת כהונה סיום כהונה  ואצלב קראטוכוויל  1 ביוני 1954  28 ביולי 1958  אוטאקאר ריטיר  28 ביולי 1958  19 באפריל 1968 105x105 פיקסלים  קרל רוסוב  19 באפריל 1968  26 בנובמבר 1979  מילוסלב בלהניק  26 בנובמבר 1979  13 באוקטובר 1987  מירוסלב ואצק  13 באוקטובר 1987  27 בדצמבר 1989  אנטון סלימאק  27 בדצמבר 1989  14 במרץ 1990

ראשי המטה הכללי (1990–1993)
 דיוקן שם תחילת כהונה סיום כהונה  אנטון סלימאק  14 במרץ 1990  1 במאי 1991  קרל פצל  1 במאי 1991  1 בינואר 1993

ראו גם
 ראש המטה הכללי (צ'כיה)
 ראש המטה הכללי (סלובקיה)

קישורים חיצוניים
 ראש המטה הכללי באתר המוקדש לצבא צ'כוסלובקיה

קטגוריה:מפקדי צבאות סדירים בעת החדשה
קטגוריה:צ'כוסלובקיה: צבא וביטחון